മലയാളം സബ്ടൈറ്റിലിന് സന്ദർശിക്കുക http://www.malayalamsubtitles.org/
എന്നാൽ ഞാനിറങ്ങട്ടേ, സാർ
നീ ഡിഗ്രി കമ്പ്ലീറ്റ് ചെയ്യുന്നതുവരെ ഇവിടെ നിൽക്കണം എന്നാണ് എന്റെ ആഗ്രഹം
എനിക്കറിയാം, പക്ഷേ കയ്യിൽ പണമില്ല
എഴുതുന്നത് നിർത്തരുത്
കോളേജു മാഗസീനുവേണ്ടി നീ എഴുതിയ കഥകൾ
ഗ്രാമജീവിതം വളരെ.. -
ചിരിക്കണ്ട!
ഒരൊഴിവുകാലമായി കണക്കാക്കിയാൽ മതി.
അതേ, എല്ലാവരും ശരത്ചന്ദ്രനാവില്ല....
- ആവശ്യങ്ങൾ - - അംഗീകരിക്കുക!
ഇറങ്ങുന്നു, സാർ.
ഇങ്ക്വിലാബ്, സിന്ദാബാദ്!
സത്യജിത് റായി പ്രൊഡക്ഷൻസ് അവതരിപ്പിക്കുന്നു
അപൂർ സൻസാർ (അപുവിന്റെ ലോകം)
മൂലകഥ ബിഭൂതിഭൂഷൺ ബന്ദോപാധ്യായ
അഭിനേതാക്കൾ
സൗമിത്ര ചാറ്റർജി ഷർമിളാ ടാഗോർ
അലോക് ചക്രവർത്തി സ്വപൻ മുഖർജി
ധീരേഷ് മജുംദാർ
സെഫാലിക ദേവി
ധിരേൻ ഘോഷ്
ഛായാഗ്രഹണം സുബ്രതാ മിത്ര
കലാസംവിധാനം ബാൻസി ചന്ദ്രഗുപ്ത
ശബ്ദം ദുർഗാദാസ് മിത്ര
ചിത്രസന്നിവേശം ദുലാൽ ദത്ത
നിർമ്മാണ നിയന്ത്രണം അനിൽ ചൗധരി
തയാറാക്കിയത് ഇന്ത്യാ ഫിലിം ലാബോറട്ടറീസ്
ശബ്ദലേഖനം ആർ സിഎ, സ്റ്റാൻസിൽ - ഹോഫ്മാൻ സിസ്റ്റംസ്
സഹനിർമ്മാണം അമിയനാഥ് മുഖർജി
വിതരണം ഛയ്യാബാനി പ്രൈവറ്റ് ലിമിറ്റഡ്
സംഗീതം രവി ശങ്കർ
നിർമ്മാണം, രചന, സംവിധാനം സത്യജിത്ത് റായി
ആരാണത്?
നമസ്കാരം.
നമസ്കാരം. ഇരിക്കൂ.
ഇരുന്നതുകൊണ്ട് എന്തെങ്കിലും കാര്യമുണ്ടോ?
ഒന്നുമില്ലെങ്കിലും താങ്കളുടെ കാലുകൾക്ക് വിശ്രമം കിട്ടുമല്ലോ
ഇത്രയും പടി കേറി വന്നതല്ലേ
ഞാൻ പടി കേറിയതല്ല, എന്നാലും കാലുകൾക്ക് വിശ്രമം കൊടുക്കാം
നമുക്കു രണ്ടാൾക്കും നന്നായി അറിയാം
എന്തിനാണ് ഞാനിവിടെയെന്ന്
ഞാൻ നേരെതന്നെ അങ്ങ് ചോദിച്ചേക്കാം.. ഒരേ ഒരു ചെറിയ ചോദ്യം,
എനിക്കതുപോലെ നേരെയുള്ള ഒറ്റ ഒരു മറുപടി ഇങ്ങു തരണം
ചോദിച്ചോളൂ
ഇന്നത്തെ തിയതി അറിയാമല്ലോ?
പത്താം തിയതി.
എത്ര മാസത്തെ വാടക തരാനുണ്ട്?
മൂന്ന്.
അപ്പോൾ 21 രൂപ.
ഈ വിശ്രമത്തിനിടയിൽ അതു കിട്ടുമോ, അതല്ല, പോയിട്ട് ഞാൻ വീണ്ടും വരണോ?
ഇപ്പോൾ 3 ചോദ്യങ്ങളായല്ലോ. ഒന്നല്ലല്ലോ
അത് ശരിയായില്ല
അങ്ങനെ ശരിയാവാത്ത പല കാര്യങ്ങളുമുണ്ട്
സൗജന്യമായിട്ടാണ് വീടു നിങ്ങൾക്ക് തന്നിരിക്കുന്നതെന്ന് നിങ്ങൾ കരുതുന്നില്ലേ..
അതു ശരിയാണോ?
പകൽ സമയത്തും വൈദ്യുതി ഉപയോഗിക്കുന്നതു ശരിയാണോ?
നിങ്ങൾ പഠിച്ച ഒരാളല്ലേ
മഹാന്മാരായ മനുഷ്യരുടെ ചിത്രങ്ങൾ ഭിത്തിയിൽ തൂക്കിയിട്ടിട്ടും ഉണ്ട്..
വാടക ചോദിക്കുമ്പോൾ കുളം - കര, കുളം - കര
അതും ഒരു വലിയകാര്യമാണ്.. അറിയില്ലേ?
അപു സാറേ, വാക്കുകൾകൊണ്ട് നിങ്ങളോട് മല്ലിടാൻ ഞാനില്ല.
എനിക്കാകെ കുറച്ചു വാക്കുകളേ അറിയൂ
നിങ്ങളുടെ ചെറുപ്പമുള്ള കാതിനു അവ പിടിക്കയുമില്ല
എന്തായാലും വൈകുന്നേരം ഞാൻ ഒന്നുകൂടി വരാം
അപ്പോഴത്തേക്കും പണം തയാറാക്കി വച്ചേക്കണം
അല്ലെങ്കിൽ പുതിയ വാടകക്കാരനെ ഞാൻ അന്വേഷിക്കും
- പറയാനുള്ളതു പറഞ്ഞു - പറയാനുള്ളതു പറഞ്ഞു
ഒരു നിമിഷം നിന്നേ
ഇങ്ങോട്ടു വാ
നമ്മൾ രണ്ടുപേരും ‘റായി‘മാരല്ലേ..
പിന്നെന്തിനാ മടി?
‘സാഹിത്യക്‘ -ന്റെ അടുത്ത പതിപ്പിനായി
‘മണ്ണുമനുഷ്യൻ‘ എന്ന നിങ്ങളുടെ കഥ
സ്വീകരിച്ചതായി അറിയിക്കുന്നതിൽ സന്തോഷമുണ്ട്
ചീത്തവാർത്തയൊന്നും അല്ലെന്നു വിചാരിക്കുന്നു
അല്ല, ഞാനിറങ്ങുന്നു
എന്താ നിങ്ങൾക്ക് കത്തൊന്നും വരാത്തത്
ആരും എഴുതുന്നില്ലേ? കൂട്ടുകാരികളാരും ഇല്ലേ?
അറിയാതെ ഒരു പ്രേമക്കത്ത് പൊട്ടിക്കുന്നതും രസമാണ്
സത്യമാണോ? നന്നായി
പറ്റുന്നിടത്തോളം സമയം കയ്യിൽ വച്ചോ
സ്ത്രീധനകാര്യങ്ങളൊക്കെ വിചാരിച്ച് കുഴമറിഞ്ഞു പോകരുത്
അനുഭവത്തിൽനിന്നാണ് ഞാൻ സംസാരിക്കുന്നത് - എന്നാൽ ശരി, പിന്നെ കാണാം
ഹരിമതി പ്രാഥമിക വിദ്യാലയം
- ഒന്ന് രണ്ട് മൂന്ന് - എന്തു വേണം?
പത്രത്തിൽ പരസ്യം ഉണ്ടായിരുന്നു; അദ്ധ്യാപകനെ വേണം എന്ന്..
യോഗ്യത?
- ഇന്റെർമീഡിയറ്റ് - ഞങ്ങൾക്ക് മെട്രിക്കുലേഷൻ ഉള്ളവരെ മതി
അത് ഇന്റെർമീഡിയറ്റിനേക്കാൾ കുറഞ്ഞ ബിരുദമാണ്!
എന്താണ് പരസ്യത്തിൽ പറഞ്ഞിരുന്നത്?
അത്, .. മെട്രിക്കുലേഷൻ എന്നാണ്.
എന്നാൽപ്പിന്നെ ഇന്റെർമീഡിയറ്റ് എന്ന് വീണ്ടും പാടുന്നതെന്തിന്?
എന്നു വച്ചാൽ?
മാസം 10 രൂപ ശമ്പളത്തിൽ ജോലി ചെയ്യുമോ? ഇന്റെർമീഡിയറ്റ് വിഡ്ഢി!
12. ഇനി നിങ്ങൾ.
4, 6, 10, 12.
എന്തു വേണം?
മരുന്നു കമ്പനിയിലേക്ക് ആളെ എടുക്കുന്നു എന്നു കേട്ടു.
ഞാൻ മെട്രിക്കുലേഷൻ ജയിച്ചിട്ടുണ്ട്
ഇരിക്കൂ
പേരുചീട്ട് ഒട്ടിക്കുന്നതിൽ മുൻപരിചയം വല്ലതും?
ഞാൻ പഠിച്ചോളാം
എനിക്ക് പറ്റില്ലേ?
ശരി ആ വാതിലിലൂടെ പോവുക
നേരെ പിൻഭാഗത്തേയ്ക്ക്
അവിടെ ആളുകൾ ചീട്ട് ഒട്ടിക്കുന്നുണ്ട് ആദ്യം ഒന്നു പോയി നോക്ക്
- പോയി നോക്കട്ടെ? - നോക്കിക്കോളൂ
ഇതെന്താണ്?
പുലു?
- നീ നല്ല സ്നേഹിതൻതന്നെ. - അതെന്താ?
ഒരു വാക്കുപോലും പറയാതെ നമ്മുടെ സദനം വിട്ടു പോയല്ലേ!
നാലുമണിതൊട്ട് നിന്നെ അന്വേഷിച്ചു നടക്കുകയാണ്
- എനിക്കെങ്ങനെ അറിയാം, നീ എന്നെ അന്വേ- - മിണ്ടരുത്!
നീ പോയ കാര്യം ആരും അറിഞ്ഞിട്ടില്ല.
ഞാൻ അനിലിന്റെ വീട്ടിൽ പോയി അവൻ കളി കാണാൻ പോയിരിക്കുന്നു
അവസാനം നിന്റെ ട്യൂഷൻ പിള്ളാരുടെ കയ്യിൽനിന്നും നിന്റെ വിലാസം കിട്ടി
പിന്നെ ഒരു അരമണിക്കൂർകൂടി എടുത്തു ഈ സ്ഥലം കണ്ടു പിടിക്കാൻ..!
ചിരിക്കുന്നോ? നാണക്കേടാണ് നിനക്ക് തോന്നേണ്ടത്!
- നീ തടി വച്ചു. - 3 മണിക്കൂർമുൻപ് വണ്ണം കൂടുതലായിരുന്നു.
- ചായ കുടിച്ചാലോ? - എവിടെ?
- ചായക്കട. - ദൂരെയാണോ?
ആ കവലയ്ക്കടുത്ത്.
എന്നാൽ ശരി
‘വിധവയുടെ ഉപവാസ‘ത്തിനുള്ള ടിക്കറ്റ് കൈയിലുണ്ട്
ഒരു നിമിഷം
ഇവിടെ എന്തിനാണ് നീ ഒളിച്ചു താമസിക്കുന്നത്?
കള്ളനോട്ടടിവല്ലതും ഉണ്ടോ? - ഉണ്ടായിരുന്നെങ്കിൽ കൊള്ളാമായിരുന്നു.
മണ്ണെണ്ണ അടുപ്പ്! സ്വയം പാചകം ചെയ്യുകയാണോ?
അതെ. ചിലപ്പോൾ പാചകവും ഉണ്ട്
ചോറും വേവിച്ച ഉരുളക്കിഴങ്ങും
റെയിൽവേയിലെ ജോലി എന്തായി?
അതു നിനക്കു കിട്ടിക്കാണും എന്നു ഞാൻ ഉറപ്പിച്ചു
അവിടെ സമരം. സമരം പൊളിക്കാനുള്ള ആളുകളെയാണവർ എടുക്കുന്നത്
ഞാനറിഞ്ഞില്ല
- അപ്പോൾ തൊഴിൽരഹിതനാണ് നീ അല്ലേ? - ട്യൂഷൻ പഠിപ്പിക്കുന്നുണ്ട്.
മന്ദന്മാരെ മഹാ സംഭവങ്ങളാക്കാൻ.. - എത്രയാണ് വരുമാനം?
മാസം 15 രൂപ.
- ടൈപ്പ് ചെയ്യാൻ അറിയാമോ? - അത്യാവശ്യത്തിനു ചെയ്യും
കൊള്ളാം. നമ്മൾ തിരിച്ചുവരുമ്പോൾ നിനക്കൊരു ജോലി ഞാൻ ശരിയാക്കിത്തരാം.
എനിക്കൊരു സ്ഥാപനം അറിയാം. - തിരിച്ചു വരുമ്പോഴോ? എവിടെനിന്ന്?
തിങ്കളാഴ്ച എന്റെ കസിന്റെ വിവാഹമാണ്
നീ എന്റെകൂടെ വരുന്നു
- എവിടെ? - കുറച്ചു ദിവസം മതി.
- എന്നാലും എവിടെ? - ഖുൽന.
ഖുൽനയിലോ? നിനക്കെന്താ വട്ടുണ്ടോ?
നിനക്കവിടം ഇഷ്ടമാകും
തനി നാട്ടിൻപുറം
പുഴയിൽ തുഴഞ്ഞു നടക്കുന്ന വള്ളങ്ങൾ
പുല്ലിന്റെയും നെല്ലിന്റെയും അവസാനമില്ലാത്ത പാടങ്ങൾ
മുളങ്കാടുകൾക്ക് നടുവിലൂടെയുള്ള ഇടവഴികൾ
പിന്നെ മാന്തോപ്പുകൾ എന്തു പറയുന്നു?
മരങ്ങളിൽ നിറയെ പക്ഷികൾ:
രാത്രി ആയാൽ, ചീവീടുകളും മിന്നാമിനുങ്ങുകളും,
കുറുക്കന്മാർ, മണ്ണെണ്ണ വിളക്കുകൾ.
കറണ്ടേയില്ല!
ഉത്തേജിതനായോ? ഞാൻ മർമ്മഭാഗത്തുതന്നെ കേറി പിടിച്ചില്ലേ?
അപ്പോൾ നീ വരും. ഉറപ്പല്ലേ?
" അമ്മേ ഭൂമി, എന്നെ നിന്റെ മടിയിലേക്കെടുക്കുക .
നിന്റെ കുഞ്ഞിനെ വാരിയെടുക്കുക വിശാലമായ സാരികൊണ്ടു പൊതിയുക
ഞാൻ അവിടുത്തെ മൺത്തരിയായിരിക്കട്ടെ, എന്നെ ഞാൻ പടർത്തട്ടെ
അകലെ വിസ്തൃതിയിൽ, വസന്തത്തിന്റെ ആഹ്ലാദംപോലെ.
ഇടുങ്ങിയ കൂടുകളുടെ ഹൃദയം ഞാൻ പിളർക്കട്ടെ
എന്റെ കരിങ്കൽ ഭിത്തികൾ ഞാൻ തകർക്കട്ടെ
ഉന്മേഷരഹിതമായ മനസ്സിന്റെ ഇരുണ്ട തടവറമതിലുകൾ പൊളിക്കട്ടെ
മുന്നോട്ടു കുതിക്കൂ, പ്രസരിപ്പോടെ, ത്രസിച്ചുംകൊണ്ട് -"
പോലീസ്!
ആരാണവിടെ?
ഞാനാണ്, മൈനാകം, ഹിമാലയത്തിന്റെ പുത്രൻ,
ചിറകുകളെ കടലിൽ ഒളിപ്പിക്കുകയാണ്.
നിനക്കെന്തു പറ്റി?
നമ്മൾ കണ്ട നാടകത്തിലെ നിംചന്ദിനെപ്പോലെയുണ്ട് നീ. വിവേകി!
- നിനക്കറിയാമോ? - എന്ത്?
- ഞാനാ ജോലി ചെയ്യുന്നില്ല. - ഏതു ജോലി?
- നീ പറഞ്ഞ ജോലി. - പിന്നെയും നാടകം കളിക്കുകയാണോ?
- സ്വയം ചെറുതാവാതെ - പിന്നെ എന്ത്?
ഞാനെന്തിന് ഒരു ഗുമസ്തനാവണം?
ഒരു കാര്യവുമില്ല
ഞാനൊരു സ്വതന്ത്രമനുഷ്യനാണ് - കെട്ടുപാടുകളില്ല, ഉത്തരവാദിത്തമില്ല,
ആരെക്കുറിച്ചും ചിന്തിക്കാനില്ല. ഗുമസ്തനെന്തിനാവണം?
വാടക കൊടുക്കാനായി പുസ്തകങ്ങളെ ചുരണ്ടാൻ പറ്റില്ലല്ലോ!
- എല്ലാം ശരിയാകും. - വരുമാനമൊന്നും ഇല്ലാതെ?
യഥാർത്ഥ പ്രതിഭയുള്ളവർക്ക് -
ജീവിക്കാൻ വേണ്ടി പണം സമ്പാദിക്കേണ്ട കാര്യമില്ല?
അപൂർബ കുമാർ റായ്.
മതിയാവോളം ചിരിച്ചോ. എന്നിട്ട് കാത്തിരുന്ന് കാണ്.
പുതിയ എന്തെങ്കിലും എഴുതുന്നുണ്ടോ? കവിതയോ മറ്റോ?
നീയൊരു അപരിഷ്കൃതനാണ്.
അപരിഷ്കൃതൻ?
എഞ്ചിനീയറിംഗ് മാത്രമാണ് ആകെ നിനക്കറിയാവുന്നത്
നീ വിദേശത്തു പോകും ബിരുദമെടുക്കും,
എന്നിട്ട് ഇവിടെവന്ന് കനത്ത ശമ്പളവും വാങ്ങി താമസിക്കും.. ബാഹ്.. !
- അതുകൊണ്ട് ഞാൻ സംസ്കാരമില്ലാത്തവൻ? - അതാണു സത്യം
‘വിധവയുടെ ഉപവാസം‘ ആരാണ് നിന്നെക്കൊണ്ട് വായിപ്പിച്ചത്?
നീയൊരു മത്തങ്ങാത്തലയനാണ് - അത് നീ ആയിരുന്നോ?
മഹാനഗരത്തിൽ നിരത്തു കടക്കാൻ പറ്റാതെ നിന്നു വിയർത്തത് ആരായിരുന്നു?
നിന്റെ കഥ ആദ്യം വായിച്ചത് ആരാണെന്ന് ഓർമ്മയുണ്ടോ?
എന്താ അയാളു പറഞ്ഞത്? ഓർമ്മയുണ്ടോ?
സോറി പറയാൻ വളരെ എളുപ്പമാണ്! - ഒരുപാട് പൊങ്ങല്ലേ.
ഞാൻ വല്ലാതെ ഇളകിപ്പോയി ഈ രാത്രിയിൽ, അതുകൊണ്ടാണ്
ഈ മാസത്തെ ആദ്യത്തെ നല്ല ഭക്ഷണം കഴിച്ചത് ഇന്നാണ്.. നന്ദി.
നീ എന്തെങ്കിലും ഇപ്പോൾ എഴുതുന്നുണ്ടോ?
എന്താണ് എഴുതുന്നത്?
ഒരു സുന്ദരൻ നോവൽ
എന്നിട്ട് ആരോടും പറയാതെ രഹസ്യമാക്കി വച്ചിരിക്കുകയാണോ?
- നല്ല പ്രസാധകരെ ആരെയെങ്കിലും അറിയാമോ? - എല്ലാവർക്കും നല്ല സമയമാണ്.
ഇതു കേൾക്ക്:
ഒരു ചെറുപ്പക്കാരൻ പയ്യൻ.
ഒരു പയ്യൻ.
ശരി
ഗ്രാമത്തിലെ പയ്യൻ
ദരിദ്രൻ...
പക്ഷേ വികാരജീവി
അവന്റെ അച്ഛൻ ഒരു പൂജാരിയാണ്
അച്ഛൻ മരിക്കുന്നു.
പയ്യൻ നഗരത്തിലേക്കു വരുന്നു.
അവന് പൂജാരിയാവണമെന്നില്ല അവനു പഠിക്കണം. അവന് ആഗ്രഹങ്ങളുണ്ട്
അവൻ പഠിക്കുന്നു
പഠനത്തിനിടയിൽ കഷ്ടപ്പാടുകൾ അനുഭവിക്കുന്നു,
അവന്റെ സംഘർഷം നമ്മൾ കാണുന്നു
അവന്റെ പഴയ വിശ്വാസങ്ങളും ഉറച്ച വീക്ഷണങ്ങളും തകരുന്നു
അവൻ എല്ലാത്തിനെയും ചോദ്യം ചെയ്യുന്നു. ഒന്നിനെയും വിശ്വസിക്കുന്നില്ല
അപ്പോഴും അവനു ഭാവനയുണ്ട്. വികാരജീവിയുമാണ്
ചെറിയ ചെറിയ കാര്യങ്ങൾ അവനെ സ്പർശിക്കുന്നു; സന്തോഷിപ്പിക്കുന്നു
ഒരു പക്ഷേ അവനിൽ ഒരു മഹത്വം ഉറങ്ങിക്കിടക്കുന്നുണ്ടാവാം,
സൃഷ്ടിക്കാനുള്ള കഴിവ്, പക്ഷേ -
- അവൻ ഒന്നും ചെയ്യുന്നില്ല . - അതു ശരി.
എന്നാലും അത് അവിടെ അവസാനിക്കുന്നില്ല. അതൊരു ട്രാജഡിയല്ല
വലിയ കാര്യമൊന്നും അവൻ ചെയ്യുന്നില്ല അവൻ ദരിദ്രനായി തുടരുന്നു, ഇല്ലായ്മയിൽ..
പക്ഷേ, ഒരിക്കലും അവൻ ജീവിതത്തോടു മുഖം തിരിക്കുന്നില്ല
ജീവിതത്തിൽനിന്നും ഒളിച്ചോടുന്നില്ല. അവനു ജീവിക്കണം.
ജീവിതം സ്വയം സംതൃപ്തിയും സന്തോഷവുമാണെന്ന് അവൻ പറയുന്നുണ്ട്
- എന്താ അതിന്റെ അർത്ഥം? - ഒരു ആത്മകഥ.
കുറച്ച്, എന്നാൽ കൂടുതലും ഭാവനയാണ്.
സാങ്കല്പിക കഥാപാത്രങ്ങളുണ്ട്,
കഥയിൽ ഒരു പ്രണയം ഉണ്ട് -
പ്രണയം?
പ്രേമത്തെപ്പറ്റി നിനക്കെന്തറിയാം?
ഒരു പെൺകുട്ടിയുടെ പത്തടി അടുത്തുപോലും പോകാത്തവൻ!
എന്തെങ്കിലും മുൻ അനുഭവമുണ്ടോ നിനക്ക്? - ഇല്ലെങ്കിലെന്താ?
- എല്ലാം അനുഭവിച്ചാലേ പറ്റൂ? - തീർച്ചയായും!
ഭാവനയ്ക്ക് ഒരു സ്ഥാനവും ഇല്ലേ?
പ്രണയത്തിന്റെ കാര്യത്തിൽ ഇല്ല!
- ആരു പറഞ്ഞു? - ഞാൻ തന്നെ!
ചവറ്! ഒരു മനുഷ്യനു കഴിവുണ്ടെങ്കിൽ...
" .. എത്ര ദൂരം നീയെന്നെ നീയെന്നെ നയിക്കും.. ഓ സുന്ദരി.?
ഏതു തീരത്തിലാണ് നിന്റെ സ്വർണ്ണത്തോണികൾ ചെന്നണയുന്നതെന്ന് പറഞ്ഞുതന്നാലും..
ഞാനെന്തു ചോദിച്ചാലും വിദൂരഭൂമികളിൽ നിന്ന് നീ,
പുഞ്ചിരിക്കുക മാത്രം ചെയ്യുന്നു, നിനക്കുമാത്രം കഴിയുന്ന വശ്യമായ രീതിയിൽ...
നിന്റെ മനസ്സിലെന്താണെന്ന് ഞാൻ ഒരിക്കലും അറിയില്ല
മൂകയായി നീ ചൂണ്ടു വിരലുയർത്തുന്നു
പാതകളില്ലാത്ത മഹാസമുദ്രത്തിനു നേർക്ക് ചൂണ്ടുന്നു
അങ്ങ് ദൂരെ പടിഞ്ഞാറ്, ആകാശത്തിൽ സൂര്യൻ മുങ്ങുന്നതുപോലെ.
അവിടെ എന്താണുള്ളത്? അവിടെ നാം എന്താണ് തിരയേണ്ടത്?
ഞാൻ യാചിക്കുന്നു, എന്നോടു പറയൂ, ഓ അപരിചിത സുന്ദരീ,
സന്ധ്യയുടെ മുനമ്പിൽ, പകൽ പ്രകാശിക്കുന്നിടത്ത്..“
എന്ത്?
- കൈ തരൂ. - വായിച്ചു തീർത്തോ?
കൊള്ളാം? - കൈ താടാ, മണ്ടാ!
സുന്ദരം! അതിസുന്ദരം!
നോക്ക്, അവിടെ ആരാണെന്ന്!
പുലു - കൂടെ കൂട്ടുക്കാരനുമുണ്ട്!
യാത്രയൊക്കെ സുഖമായിരുന്നെന്ന് വിചാരിക്കുന്നു.
എന്തായാലും നിങ്ങൾ പട്ടണത്തിലെ ആൾക്കാരല്ലേ ഞങ്ങൾ നാട്ടിൻപുറത്തുകാരും..
എന്റെ ഇളയ മകൻ മുരാരി
ദൗലത്ത്പൂർ കോളേജിലെ ഇന്റെർമീഡിയറ്റ് ക്ലാസിൽ പഠിക്കുന്നു
ആ ബാഗുകൾ വാങ്ങിച്ചോ
ഹരീ, ഇങ്ങു വാ!
സുഖമാണോ, കുട്ടീ?
എന്റെ അമ്മായി.
ദാ നിങ്ങളുടെ മകൾക്ക് നല്ല ഒരു ഭർത്താവിനെ...
എവിടെയോ കണ്ടതുപോലെ
എവിടെയാണീ മുഖം ഞാൻ നേരത്തേ കണ്ടത്?
സാധ്യതയില്ല ഇവൻ ഇവിടെ വന്നിട്ടേയില്ല
അല്ല, എനിക്കീ മുഖം നന്നായിട്ടറിയാം
ആഹ്..ഹ്... മനസ്സിലായി!
ദൈവത്തിന്റെ ചിത്രങ്ങളിൽ പല പ്രാവശ്യം കണ്ടിട്ടുണ്ട്!
ഭഗവാൻ കൃഷ്ണന്റെ പൂർണ്ണാവതാരം,
ഒരു ഓടക്കുഴലുമുണ്ട്...
അനുഗ്രഹിക്കുന്നു മകനേ
ദീർഘായുസ്സുള്ളവനായി തീരട്ടെ
വരൻ!
മോനേ ബിനൂ, പുറത്തു വാ
എന്താ കുഴപ്പം? ഇയാൾക്കു സുഖമില്ലേ?
ഉച്ചയ്ക്കുള്ള വെയിലു മുഴുവൻ കൊണ്ടതിന്റെയാ.
- ഞാൻ കുറച്ചു വെള്ളമെടുക്കാം - പെട്ടെന്ന് കൊണ്ടു വരൂ.
എന്താണ് ഇവിടെ നടക്കുന്നത്?
ഇയാൾക്കു സുഖമില്ലെന്നു തോന്നുന്നു
നീണ്ട യാത്രയായതുകൊണ്ടായിരിക്കും
ഒന്നും കഴിച്ചുമില്ല
കുറച്ചു വെള്ളവും വീശറിയും ഇങ്ങു കൊണ്ടുവാ -
വെള്ളവും വീശറിയും!
അയാൾക്കു ചുറ്റും കൂടി നിൽക്കാതെ!
ഇവളെ ആർക്കാണു നിങ്ങൾ കൊടുക്കാൻ പോകുന്നത്?
നീ എന്താണു പറയുന്നത്?
വരനു പ്രാന്താണ്!
ഇതാരു പറഞ്ഞു?
അയാൾക്ക് ഒരു കുഴപ്പവുമില്ല ചൂടത്ത് യാത്ര ചെയ്തതുകൊണ്ടുള്ള കുഴപ്പമേയുള്ളൂ -
ഈ വിവാഹം ഞാൻ അനുവദിക്കില്ല!
നിനക്കെന്താ പ്രാന്തു പിടിച്ചോ? മുഹൂർത്തം തെറ്റും.
ഈ മുറിയിൽനിന്നു പൊയ്ക്കോണം അല്ലെങ്കിൽ ഞാനിവിടെ ചാവും!
തലയ്ക്ക് വെളിവു പോയാൽ പിന്നെന്തു ചെയ്യും!
പോകാനാണു പറഞ്ഞത്!
ഭാര്യ...
മുഹൂർത്തം തെറ്റിയാൽ എന്റെ മകൾക്ക് പിന്നെ കല്യാണം നടക്കില്ല,
അവൾ തുറക്കില്ല
എന്തൊരു ദുരന്തം!
10 മണിക്കുശേഷം വേറെ മുഹൂർത്തമൊന്നും ഇല്ലേ?
എനിക്കറിയില്ല
എനിക്ക് ചിന്തിക്കാൻപോലും പറ്റുന്നില്ല
ഞാൻ നശിച്ചു!
എന്തൊരു ദുരന്തം!
എന്ത്?
- എനിക്ക് കല്യാണം കാണാൻ പറ്റിയില്ല? - അതു നടന്നില്ല.
- എന്താ? - കല്യാണം നടന്നില്ല.
എന്തു പറ്റി?
തലയ്ക്കു സുഖമില്ലാത്തവനാണ് വരൻ
ഞാൻ പറയുന്നതു കേൾക്കൂ
അപൂ, എല്ലാം നിന്നെ ആശ്രയിച്ചാണിരിക്കുന്നത്
എന്നെയോ?
തമാശ പറയുകയാണോ?
ഇതെല്ലാം എന്താണ്?
നിനക്ക് മാത്രമേ ഞങ്ങളെ രക്ഷിക്കാൻ പറ്റൂ. ഇവിടത്തെ ആചാരങ്ങൾ നിനക്കറിയാമല്ലോ
രാവിലെയായാൽ പെൺകുട്ടി വിവാഹത്തിനു പറ്റിയവളല്ലാതെയാകും
എനിക്കെന്തു ചെയ്യാൻ പറ്റും?
ഈ രാത്രിതന്നെ ഞങ്ങൾ എവിടെ പോയി കണ്ടുപിടിക്കും നല്ലൊരു പയ്യനെ?
അതുകൊണ്ട് നിങ്ങൾ തയ്യാറായാൽ -
ഇതു പറയാനാണോ ഇവിടെ വന്നത്?
ഒന്നു കേൾക്കൂ
ഇതെന്താണ്? നാടകമോ നോവലോ?
എന്നെ പിടിച്ച് വരന്റെ സ്ഥാനത്ത് അങ്ങനെയങ്ങ് കൊണ്ടിരുത്തുമോ?
ഇരുണ്ട കാലത്തിലാണോ നിങ്ങൾ ഇപ്പോഴും?
- സമാധാനമായി പറയുന്നത് ഒന്നു കേൾക്ക്.. - ഇല്ല.
എനിക്ക് ഒരു ഭ്രാന്തും കേൾക്കണ്ട സമയം മെനക്കെടുത്താനായിട്ട്..
എല്ലാം നിങ്ങളെ ആശ്രയിച്ചാണ്...
നമുക്കു പോകാം മജുംദാർ ബാബു..
ഇങ്ങനെ സംഭവിക്കുമെന്നറിയാമായിരുന്നെങ്കിൽ ഒരിക്കലും ഞാനിവിടെ വരില്ലായിരുന്നു
എന്റെ കല്യാണം നടക്കില്ലേ?
- എന്ത്? - എനിക്ക് സംസാരിക്കാനുണ്ട്.
എന്ത്?
- എനിക്ക് നീ ആ ജോലി വാങ്ങിതരുമോ? - എന്തിന്?
എനിക്ക് നല്ല ഷർട്ട് ഇല്ല...
ഞാൻ ഷേവ് ചെയ്തിട്ടില്ല.
മാമാ!
ശാപം അനുഗ്രഹമായി തീർന്നു
നിങ്ങളുടെ മകൾ ശിവനെ പൂജിച്ചതു വെറുതെയായില്ല
എന്തൊരു അനുഗ്രഹം !
ഞാൻ അവനെ കണ്ടപ്പോൾതന്നെ,
എന്റെ ബന്ധുക്കളേക്കാൾ ഒരരടുപ്പം എനിക്കു തോന്നിയതാ
പുലു ഇവിടെ പലരെയും കൊണ്ടുവന്നിട്ടുണ്ട്
ആർക്കും ഇത്രയും തേജസ്സ് ഉണ്ടായിരുന്നില്ല
ഓ എന്റെ ബന്ധൂ
കുടം നിറയ്ക്കാൻ നദിയിലേക്ക് ഇറങ്ങി പോകല്ലേ..
സുന്ദരനായ കൃഷ്ണൻ നിന്നെ കണ്ടാൽ
പിന്നെ വിടില്ല
ഓ.. എന്റെ ബന്ധൂ
പ്രിയപ്പെട്ട ബന്ധൂ, നീയെന്നെ ഉപേക്ഷിക്കുമെന്ന്
ഞാൻ അറിഞ്ഞിരുന്നെങ്കിൽ
ഞാൻ നിന്നെ എന്റെ സാരി തുമ്പിൽ
കെട്ടിയിട്ടേനേ....
അപർണ്ണാ..
എനിക്കു കുറച്ചു കാര്യങ്ങൾ നിന്നോട് പറയാനുണ്ട്
രണ്ടു ദിവസമായി എനിക്ക് ഒരവസരവും കിട്ടിയില്ല
നിനക്ക് എന്നെപ്പറ്റി എന്തറിയാം?
പുലു എന്തെങ്കിലും പറഞ്ഞിട്ടുണ്ടോ?
ഉണ്ട്
എന്താണു പറഞ്ഞത്?
നിങ്ങൾക്ക് ആരും ഇല്ലെന്ന്
അതു ശരിയാണ്
എനിക്ക് 10 വയസ്സുള്ളപ്പോൾ അച്ഛൻ മരിച്ചു
ഏഴു വർഷം കഴിഞ്ഞപ്പോൾ അമ്മയും
എനിക്കൊരു ചേച്ചിയുണ്ടായിരുന്നു
വേറെയെന്തൊക്കെ പറഞ്ഞു?
നിങ്ങൾ നന്നായി എഴുതുമെന്ന്
അതും അവൻ പറഞ്ഞോ? നുണയൻ പുലു
പറയൂ: വായിക്കാൻ അറിയാമോ?
അറിയാം, ബംഗാളി.
ഞാൻ ബംഗാളിയിലാണ് നോവൽ എഴുതുന്നത്.
- അറിയാം. - അതും അറിയാമോ?
വേറെ എന്തു പറഞ്ഞു?
പിന്നൊന്നുമില്ല
എന്നാൽ അധികമൊന്നും അവൻ പറഞ്ഞിട്ടില്ല.
അതാണ് പ്രധാനപ്പെട്ട കാര്യം
നിനക്കറിയില്ല നീ ആരെയാണ് വിവാഹം ചെയ്തതെന്ന്
ചിന്തിക്ക്, വിവാഹം കഴിഞ്ഞു മൂന്നാമത്തെ ദിവസവും പെണ്ണിന്റെ വീട്ടിൽ കഴിയുകയാണ് !
എനിക്ക് വീടില്ല, സ്വന്തമായി ഒന്നുമില്ല
വീട്, ഭൂമി, വരുമാനം ഒന്നുമില്ല
ഭാവിയില്ല
എന്തു ജീവിതമാണ് എനിക്ക് നൽകാനുള്ളത്?
നീ വളർന്ന രീതിവച്ചു നോക്കുമ്പോൾ -
വലിയ ഈ വീട്, വേലക്കാർ
മനോഹരമായ മുറികൾ
ഇത് എന്നെക്കൊണ്ട് നിർബന്ധിച്ചു ചെയ്യിച്ച വിവാഹമാണ്
ഞാൻ ഇതിനെതിരായിരുന്നു
എന്നാൽ...
അവരപേക്ഷിച്ചത്
ഞാനെന്തോ മഹത്തായ കാര്യം ചെയ്യുന്നു എന്ന മട്ടിലാണ്
ആകെ ആശയക്കുഴപ്പത്തിലായിപ്പോയി
ശരി?
നീയൊന്നും പറയാത്തതെന്ത്?
നീ എന്താണ് ചിന്തിക്കുന്നതെന്നറിയാതെ എനിക്കൊന്നും തീരുമാനിക്കാൻ പറ്റില്ല
അപർണ്ണാ...
ദാരിദ്ര്യം സഹിക്കാൻ പറ്റുമോ?
എന്നെപ്പോലെ ദരിദ്രനായ ഒരു മനുഷ്യനെ...
...ഭർത്താവായി കണക്കാക്കാൻ പറ്റുമോ?
പറ്റും
ആലോചിച്ചുതന്നെയാണോ?
അതെ?
എന്നാൽ ഞാൻ നിന്നെ എന്നോടൊപ്പം കൂട്ടിക്കൊണ്ടു പോകും
നിന്റെ അച്ഛൻ എതിർക്കും, ഞാൻ വകവയ്ക്കില്ല
നീയെതിർക്കില്ലല്ലോ? - എനിക്കറിയില്ല
- അവരെന്തു ചിന്തിക്കും? - ആര്?
അയൽവാസികൾ.
കല്യാണം കൂടാനാണ് പോയത്...
തിരിച്ചു വരുന്നത് വധുവുമായിട്ട്!
ബാഗുകൾ താഴെ ഇറക്കി വയ്ക്ക്. ഞാനിപ്പോൾ വരാം.
വരൂ.
എന്റെ മുറി.
അതിങ്ങു തരൂ.
ഇരിക്കൂ ഞാനിപ്പോൾ വരാം
വിഷമമുണ്ടാവും ഇല്ലേ...
ഉറപ്പാണോ?
വാ. നമുക്കു താഴെ പോകാം
അങ്ങനെയാണോ?
വഴി കൊടുക്ക്. കൂടിനിൽക്കാതെ
ഞാൻ കാണട്ടേ
ഓഹ്ഹ്, എന്റെ...!
വഴിയിൽനിന്ന് മാറിനിൽക്ക്!
അവരു താഴോട്ടു വരട്ടെ!
ഇതെന്താ തുറിച്ചു നോക്കുന്നത്? ഞാനിവിടെ പുതിയ ആളാണോ?
"ഒരെണ്ണം മാത്രം - ഊണിനുശേഷം. സത്യം ചെയ്തതുപോലെ."
ഞാൻ അകത്തു പോട്ടെ.
എടുത്ത തീരുമാനത്തിൽ വിലപിക്കുകയാണോ?
എന്ത്? ഇത്രയും കട്ടിയുള്ള വാക്കുകൾ എനിക്കു മനസ്സിലാവില്ല
“പശ്ചാത്താപം“ എന്താണെന്ന് അറിയാമോ?
അറിയാം
- പശ്ചാത്താപമുണ്ടോ? - ഏതു കാര്യത്തിൽ?
- അതും ഞാൻ വിശദീകരിക്കണോ? - വേണം
പണക്കാരനായ ഭർത്താവിനെ കിട്ടാത്തതിൽ പശ്ചാത്താപമുണ്ടോ?
നീ ചിരിക്കുകയാണോ? - അല്ല, കരയുകയാണ്
എനിക്കറിയാം നിനക്ക് വിഷമമുണ്ട് നീയത് പറയില്ല
തീർച്ചയായും
എനിക്ക് ചാരിയിരുന്ന് ഒന്ന് വിശ്രമിക്കാമായിരുന്നു
ഞാൻ പുറത്തു പോകുന്നു
- എവിടെ? - ഒരു വേലക്കാരിയെ കണ്ടു പിടിക്കണം
നിൽക്കൂ
കുട്ടികളെപ്പോലെയാവരുത് തിരിച്ചു വരൂ
ഞാൻ അകത്ത് കയറട്ടെ
വേലക്കാരിക്ക് ശമ്പളം ആരു കൊടുക്കും?
ഞാൻ കൂടുതൽ ട്യൂഷൻ എടുക്കും
എന്നെ തിരിച്ചു വീട്ടിലയയ്ക്കൂ
എന്തിന്?
ജോലിക്കുശേഷം കുട്ടികളെ ട്യൂഷനുമെടുത്തിട്ട്
നിങ്ങൾ വീട്ടിൽ വരുന്നതു വൈകിയല്ലേ
ഒന്നൊന്നായി ട്യൂഷൻ എടുത്തുകൊണ്ടിരുന്നാൽ - ഞാൻ വേറെയെന്തു ചെയ്യാനാ?
ഞാൻ ഒരു കാര്യം പറയട്ടെ?
ഇപ്പോൾ ഉള്ള കുട്ടികളെയും കളയുക
അപ്പോൾ എന്താ?
അപ്പോൾ എന്റെ പാവപ്പെട്ട ഭർത്താവ് നേരത്തെ വീട്ടിലെത്തും...
എനിക്കു വിലപിക്കാനുള്ള കാരണവും ഇല്ലാതെയാവും
പറയൂ
ഓം ഭഗവതേ വാസുദേവായ
അഗ്നിദേവാ, ഇവന്റെ ധ്യാനം മുടക്കാൻ അങ്ങയുടെ ശക്തി ഉപയോഗിച്ചാലും!
എന്തു പറ്റി?
ഭ്രാന്തു പിടിച്ചോ?
അതോ വിഷമമോ? മൂഡു ശരിയല്ലാത്തതാണോ?
- ഭ്രാന്ത്. - കാരണം?
എനിക്ക് ബസിൽ യാത്ര ചെയ്യാൻ പറ്റില്ലേ?
ബസ്സുകളിൽ തിരക്കായിരിക്കും. ഇവിടെ നമ്മൾ മാത്രം.
ഇതിനു ചെലവു കൂടുതലല്ലേ
- ഏഴ് അണമാത്രം - അതു കൂടുതലാണ്
നീ താമസിക്കാതെ വീട്ടിലേക്കു പോകും
എന്റെ ചെലവുകൾ ഞാൻ പകുതിയാക്കും
രണ്ടു മാസത്തേയ്ക്കല്ലേ
അതത്ര ചെറിയ കാലമാണോ?
തിരിച്ചു വരുമ്പോഴുള്ള അധിക ചെലവുകളോ?
ആ.. അതും
നിനക്കറിയാമോ...
നിന്നെ വിടാൻ എനിക്ക് ഒട്ടും ഇഷ്ടമല്ല...
നിന്റെ അമ്മ ഉറപ്പിച്ചു പറഞ്ഞു, പിന്നെ ഞാനും വിചാരിച്ചു..
ഈ സമയത്ത് നിനക്കും നല്ലത്... -
നിങ്ങൾക്കും ഒരു ആശ്വാസമാകും രണ്ടു മാസം ആരും ശല്യപ്പെടുത്തില്ലല്ലോ
അങ്ങനെ പറയരുത്
നോവലിന്റെ പണി മുഴുമിപ്പിക്കണം
നമ്മുടെ കല്യാണത്തിനു ശേഷം.....
ഒരു വരിപോലും എഴുതിയിട്ടില്ല...
എന്റെ കുഴപ്പം കൊണ്ടാണോ?
അതു നിന്റെ മിടുക്കുകൊണ്ടാണ്
ഈ നോവൽ എനിക്കെത്രമാത്രം പ്രിയപ്പെട്ടതാണെന്ന് അറിയാമോ
നീ അതിനേക്കാളും പ്രിയപ്പെട്ടതാണ് - സത്യം?
- ഞാനിത് നിനക്ക് സമർപ്പിക്കും - എന്തു ചെയ്യുമെന്ന്?
‘വൈഫ്‘ എന്നു പറഞ്ഞാൽ എനിക്കറിയാം
നിനക്കറിയില്ല, പക്ഷേ എനിക്കറിയാം
എനിക്കും അറിയാം
എന്ത്?
തീപ്പെട്ടി.
പറയൂ...
നിന്റെ കണ്ണുകളിൽ എന്താണ്?
കൽക്കരി.
പൂജാഉത്സവത്തിനു വരുമോ?
എന്നു പ്രതീക്ഷിക്കുന്നു എത്തിയാലുടൻ വിവരം അറിയിക്കണം
കത്ത് ഇങ്ങെത്താൻ ഒരുപാട് സമയമെടുക്കും. പൊയ്ക്കോളൂ
- വരുമോ? - ഞാൻ എന്നെങ്കിലും സത്യം തെറ്റിച്ചിട്ടുണ്ടോ?
ആഴ്ചയിൽ രണ്ടുപ്രാവശ്യം എനിക്കെഴുതണം
- നീയും എഴുതുമോ? - നിങ്ങൾ എഴുതിയാൽ മാത്രം .
ഓഫീസിലേക്ക് എഴുതണേ, അല്ലെങ്കിൽ റായി കത്തുകൾ പൊട്ടിച്ചു വായിക്കും
നോക്കൂ - ഞാനെല്ലാം മറക്കുന്നു!
പിന്റുവിന്റെ അമ്മ നിങ്ങൾക്കുവേണ്ടി ആഹാരം ഉണ്ടാക്കുന്നുണ്ട്
നമ്മൾ പാത്രക്കാരന് പണം കൊടുക്കാനുണ്ട്
കുറച്ചു ആഭരണങ്ങൾ അവിടെ വച്ചിട്ടുണ്ട് അവ സൂക്ഷിച്ചു വയ്ക്കണേ..
ആരോഗ്യം ശ്രദ്ധിക്കണം
എന്റെ സുഹൃത്തേ
കുറച്ചുനാളുകൾക്കുശേഷം അവളെ കാണാമല്ലോ, പിന്നെന്തിനു ദുഃഖം?
എനിക്കു ദുഃഖമൊന്നുമില്ല
നിന്റെ രഹസ്യമറിഞ്ഞെങ്കിൽ
എങ്ങനെ കല്യാണം കഴിഞ്ഞ് സന്തോഷത്തോടെ ഇരിക്കുന്നു,അതും ഈ കഷ്ടക്കാലത്ത്..
ഗുമസ്തനു ശമ്പളമായി കിട്ടുന്ന 45 രൂപയും വച്ച്...
ഞാൻ സന്തുഷ്ടനാണെന്ന് എങ്ങനെ മനസ്സിലായി?
എനിക്കറിയാം
എനിക്കറിഞ്ഞുകൂടാ നിന്റെ ഭാര്യ എങ്ങനെയാണെന്ന്
പക്ഷേ എന്റേത് -
ഞാൻ ഉദ്ദേശിച്ചത്, കുറച്ച് ഇളക്കക്കാരിയായ,
കുറച്ചു വഴക്കാളിയായ
കുറച്ചു തന്റേടിയായ
മനസ്സിലായോ ഞാനെന്താണ് ഉദ്ദേശിക്കുന്നതെന്ന്?
കുറച്ചു കുസൃതിയും സ്മാർട്ടുമൊക്കെയായ ഭാര്യയെയാണ് എനിക്കിഷ്ടം
വിവാഹത്തിന്റെ ഒരു രസം അതാണ്
എന്റെ ഭാര്യ നേരെ തിരിച്ചാണ് - സത്യം?
വഴക്കില്ല
അത്താഴത്തിനൊന്നും ഇല്ലേ? അവളൊരു വാക്കും മിണ്ടില്ല
ഉടുക്കാനൊന്നുമില്ലേ? അവൾക്ക് പരാതിയൊന്നുമില്ല.
വലത്തെന്നു പറഞ്ഞാൽ അവൾ വലത്തോട്ടു പോകും ഇടത്തെന്നു പറഞ്ഞാൽ നേരെ ഇടത്തോട്ട്
ഒരു ഗുണവുമില്ലാത്ത ഒരു മണകൊണാഞ്ചി
ഇതിനെല്ലാം പുറമേ...
ഉൽസവത്തിന്റെ എട്ടാം ദിവസം വരാമെന്ന് നിങ്ങൾ ഉറപ്പുതന്നിരുന്നതാണ്..
ഞാൻ കാത്തിരിക്കുന്നു
വന്നില്ലെങ്കിൽ ഞാൻ ഒരിക്കലും ഒരിക്കലും നിങ്ങളോട് സംസാരിക്കില്ല
നിങ്ങൾ നുണയനാണ്
കഴിഞ്ഞമാസം ആകെ 7 കത്താണ് നിങ്ങൾ എഴുതിയത്
എട്ടെണ്ണമാണ് എഴുതേണ്ടിയിരുന്നത്
നിങ്ങൾ ഉറപ്പൊന്നും പാലിക്കുന്നില്ല
ഞാൻ ദിവസങ്ങൾ എണ്ണുകയാണ് നിങ്ങൾ വന്നില്ലെങ്കിൽ -
നമുക്കു പോകാം, സുഹൃത്തേ വരൂ..
വീട്ടിനടുത്തുള്ള പെൺകുട്ടിയോട് എനിക്ക് അസൂയ തോന്നുന്നു
അറിയാമോ എന്തിനെന്ന്?
അവൾക്ക് എല്ലാദിവസവും വൈകിട്ടും രാവിലെയും നിങ്ങളെ കാണാം. എനിക്കു പറ്റില്ല
അത് ശരിയല്ല.
ആ ജനാലകതക് എപ്പോഴും അടച്ചിടണം
ഇനിയെന്താ എഴുതാനുള്ളത്? തത്കാലം ഇത്രയും മതി
ഒരുപാടു വാക്കുകൾ ഞാൻ തെറ്റിച്ചിട്ടുണ്ട്
എനിക്കറിയാം നിങ്ങൾ ചിരിക്കുമെന്ന്.. ചിരിച്ചോ
ഞാൻ നോവലിസ്റ്റ് അല്ല -
കത്തെഴുതാനുള്ള മിടുക്കൊക്കെ മതി.
ശരീരം നല്ലതുപോലെ നോക്കണം
എനിക്കു അസുഖമൊന്നും ഇല്ല, പക്ഷേ മനസ്സു ശരിയല്ല. അതു സുഖപ്പെടും, നിങ്ങൾ വരുമ്പോൾ
വന്നില്ലെങ്കിൽ....
ഞാൻ ഒരിക്കലും ഒരിക്കലും നിങ്ങളോട് സംസാരിക്കില്ല...
- കാര്യങ്ങൾ എങ്ങനെ പോകുന്നു? - നന്നായി പോകുന്നു. നന്ദി
- കുടുംബം? - കുഴപ്പമൊന്നുമില്ല
എന്താണിത്?
മുരാരി?
എന്തു പറ്റി?
അപർണ്ണ...
അവൾക്കെന്തു പറ്റി?
കുഞ്ഞ് ജനിച്ചപ്പോൾ...
എന്ത്?
അവളന്ന് പറഞ്ഞതേയുള്ളൂ,
"അമ്മാ, ഞാൻ നിങ്ങളെ ഏൽപ്പിച്ചാണ് പോകുന്നത്
എഴുതിക്കൊണ്ടിരിക്കുമ്പോൾ അദ്ദേഹത്തിന് ഒന്നും ഓർമ്മയുണ്ടാവില്ല
രാത്രി ആഹാരം കഴിക്കാൻ പോലും മറന്നുപോകും."
എന്തൊരു പാവമായിരുന്നു അവൾ..,
എന്തു നല്ല സ്വഭാവം....
പെട്ടെന്ന് ഒരു ദിവസം വന്നു പെട്ടെന്നു തന്നെ... -
കുഞ്ഞിനു കുഴപ്പമൊന്നും ഇല്ലല്ലോ അതുതന്നെ നല്ല ലക്ഷണമാണ്
എല്ലാവർക്കും അവരവരുടെ വിഷമങ്ങളും കഷ്ടപ്പാടുകളുമുണ്ട് മോനേ
ആണൊരുത്തൻ ഇങ്ങനെ തകർന്നു പോകരുത്
പോരെങ്കിൽ നീ നല്ല ചെറുപ്പവുമാണ്
"തലമുടിക്കെട്ടും ഓടക്കുഴലും ഉള്ളിടത്തോളം കാലം കൃഷ്ണനെ,
സേവിക്കാൻ സ്ത്രീകളുണ്ടാവും."
10 പ്രാവശ്യം നിനക്കിനിയും വിവാഹം കഴിക്കാം.
നീ ഒന്നിനെക്കുറിച്ചും ഓർത്ത് വിഷമിക്കേണ്ടാ
"പ്രിയപ്പെട്ട പുലു, ഇതിനകം വാർത്ത നീയും അറിഞ്ഞിരിക്കുമല്ലോ
നീ വിദേശത്ത് പോവുകയാണെന്നു കേട്ടു. നിനക്ക് നല്ലതു വരട്ടെ.
ഞാനും എങ്ങോട്ടെങ്കിലും പോവുകയാണ്
എവിടേയ്ക്കാണെന്ന് അറിയില്ല, എന്തിനാണെന്ന് അറിയാം.
എനിക്ക് സ്വാതന്ത്ര്യം വേണം
നോവലിന്റെ കൈയെഴുത്തുപ്രതി കൂടെ കൊണ്ടു പോവുകയാണ്
തീർന്നാൽ ഞാൻ നിനക്ക് അയച്ചുതരാം
കൊള്ളാമെങ്കിൽ നീ പ്രസിദ്ധീകരിക്കുക
നിന്റെ സ്വന്തം, അപു"
ഓഹ്!
ഇവിടെ എന്താ കൊണ്ടിട്ടത്?
എന്റെ ആഹാരം മുഴുവൻ നശിപ്പിച്ചു!
ഞാൻ കാണിച്ചു തരാം! ഈ പ്രായത്തിൽ മോഷണമോ, ങേ?
ഓഹ്ഹ്!
കൈ കടിച്ചു നാശമാക്കിയല്ലോ കൊച്ചു നായേ!
യജമാനനോട് ഞാൻ പറയണോ? പറഞ്ഞാൽ എന്തുപറ്റുമെന്ന് അറിയാമല്ലോ?
എന്തു പറ്റുമെന്ന് അറിയാമോ? - മുത്തശ്ശനോട് പറയുമോ?
നല്ല അടി കിട്ടിയാൽ നീ ഒരു പാഠം പഠിക്കും!
എങ്കിൽ നിങ്ങളെ അടിച്ചു ശരിയാക്കും.
എന്നെ ആര് അടിക്കുമെന്ന്?
കൽക്കട്ടയിൽ താമസിക്കുന്ന എന്റെ അച്ഛൻ
നിന്റെ അച്ഛൻ കൽക്കട്ടയിൽ! അതുകൊണ്ടെന്താ?
ഞാൻ പേടിച്ചു വിറയ്ക്കണോ?
കൽക്കട്ടയിൽ ചാമസിക്കണു...!
അയാളുടെ പന്നിവാല് കഴിഞ്ഞ 5 വർഷമായിട്ട് ഇവിടെയെങ്ങും ഞങ്ങളാരും കണ്ടിട്ടില്ല..
നിന്റെ അച്ഛൻ തന്നെ. അതു സത്യം!
എന്നെ അടിക്കും... ഹും?
അച്ഛന്മാർക്ക് പന്നിവാലുണ്ടോ?
5 വർഷമായി
സ്വന്തം മകനെ കാണാൻപോലും അയാളിവിടെ വന്നിട്ടില്ല..
ഇങ്ങനെ എപ്പോഴെങ്കിലും കേട്ടിട്ടുണ്ടോ?
അയാൾ കടമ നിറവേറ്റി
വല്ലപ്പോഴും മണിയോർഡർ അയക്കുന്നു
അയാൾ എവിടെയാണെന്ന് അറിയാമോ?
ഞാൻ അന്നേ ഈ വിവാഹത്തിന് എതിരായിരുന്നു
നീയും നിന്റെ അമ്മായിയും കൂടി ചേർന്നാണ്
എന്റെ മകളെ പിടിച്ചു കൊടുത്തത് -
- അപു എവിടെയെന്ന് അറിയാമോ? - അതിനി എന്തു നന്മയ്ക്ക്?
ദയവായി പറയൂ.
നാഗപൂരിലോ മറ്റോ, കൽക്കരി ഖനിയിൽ ജോലി ചെയ്യുന്നുവെന്ന്
ഒന്നിനും കൊള്ളാത്ത ഊരുതെണ്ടി
ചെറുക്കനും തന്തയെപ്പോലെതന്നെ
വികൃതിയും കാണിച്ച് ഓടി നടക്കുകയാണ് എപ്പോഴും
കഴിഞ്ഞ ദിവസം എന്റെ ഗ്ലാസു പൊട്ടിച്ചു
നിന്റെ അമ്മായി ഉണ്ടായിരുന്നപ്പോൾ അവൾ നോക്കിക്കൊള്ളുമായിരുന്നു
ഇപ്പോൾ, എനിക്കും വയ്യാതായി -
അപുവിന്റെ വിലാസമുണ്ടോ?
അയാളുടെ കത്തിൽ കാണും
അതുകൊണ്ടെന്തു പ്രയോജനം?
അയാളെ തിരിച്ചുകൊണ്ടുവരാമെന്നാണോ?
സ്വന്തം കുഞ്ഞിനെ നോക്കാൻപോലും വന്നിട്ടില്ല,
ഹൃദയമില്ലാത്ത മൃഗം!
നീ?
നീ എപ്പോൾ തിരിച്ചു വന്നു?
നിന്നെ നോക്കി ഞാൻ അമ്മാവന്റെ വീട്ടിൽ പോയിരുന്നു.
നീയെന്താ ഇവിടെ ചെയ്യുന്നത്?
പണിയെടുക്കുന്നു
എപ്പോൾ മുതൽ?
ഒരു വർഷമായി
എല്ലാത്തിൽനിന്നും രക്ഷപ്പെട്ട് ഇവിടെ?
- ഞാനിവിടെ ജോലിക്കു വന്നതല്ല. - പിന്നെ?
കറങ്ങി നടന്ന് ഇവിടെ എത്തിയതാണ്
എന്നിട്ട്?
എനിക്കു വയറു നിറയ്ക്കണം
എന്നിട്ട് നിറച്ചോ?
ഏറെക്കുറെ
മറ്റു കാര്യങ്ങളെല്ലാം എങ്ങനെ? എഴുത്തൊക്കെ?
നോവൽ എന്തായി?
ഞാനതു കളഞ്ഞു
എന്ത്? എന്തിന്?
എന്തുപയോഗമാണ് അതിനുള്ളത്?
വരൂ
ഇവിടെ താമസിക്കാൻ ഉദ്ദേശ്യമുണ്ടോ?
- ഇല്ല - പിന്നെന്താ?
വേറെയെവിടെയെങ്കിലും പോകണം എനിക്കിവിടെ സന്തോഷമില്ല
എവിടെ പോകും?
ചിലപ്പോൾ വിദേശത്ത്
ഞാൻ പണം ശേഖരിക്കുന്നുണ്ട്
ഒറ്റയ്ക്ക്?
- മറ്റാരാണ് എനിക്കുള്ളത്? - കാജൽ
- ആര്? - കാജൽ
നിന്റെ മകൻ
അതാണല്ലേ അവന്റെ പേര്..?
ഞാൻ പറയുന്നതു കേൾക്കൂ
എന്താണ്?
വീട്ടിലേക്കു തിരിച്ചു പോകൂ
എന്തിന്?
കുഞ്ഞിനെ ശ്രദ്ധിക്കാൻ ആരെങ്കിലും വേണം .
അവനവിടെ ആരുമില്ല
അച്ഛന്റെ കടമ എന്ന നിലയ്ക്ക് ചിലതൊക്കെ ചെയ്യാനുണ്ട്
അതോ അതും നീ ദൂരെ എറിഞ്ഞോ?
ഞാൻ കടമ നിറവേറ്റുന്നില്ലെന്ന് ആരു പറഞ്ഞു?
ഞാൻ പണം അയക്കുന്നില്ലേ?
- അത്രയും മതിയോ? - മറ്റൊന്നും എനിക്ക് ചെയ്യാൻ പറ്റില്ല.
എന്താണ് നീ പറയുന്നത്?
സ്വന്തം മകനെപ്പറ്റി ഒരു വികാരവും നിനക്കില്ലേ?
ഇല്ല
എനിക്കെങ്ങനെ അവനെക്കുറിച്ചുള്ള വികാരങ്ങൾ ഉണ്ടാകും?
അവനെ ഞാൻ കണ്ടിട്ടേയില്ല
എനിക്കവൻ യാഥാർത്ഥ്യമല്ല, വെറും ഭാവനമാത്രം
എനിക്ക് അങ്ങനെയൊരു മകൻ ഇല്ല
നിനക്ക് ബോധം നഷ്ടപ്പെട്ടിരിക്കുന്നു
ഞാനെന്റെ കർത്തവ്യം നിറവേറ്റി
നിനക്ക് ശരിയെന്നു തോന്നുന്നത് നീ ചെയ്യൂ
ഞാൻ പോകുന്നു
- എന്ത്? - നിൽക്കൂ
എന്റെ തീവണ്ടി 7 മണിക്ക് പോകും
ഇവിടെ വരൂ
എന്ത്?
കുട്ടിക്കുവേണ്ടി എന്തെങ്കിലും ചെയ്യൂ.. അവനെ ഒരു ബോർഡിംഗ് സ്കൂളിലാക്കൂ
- അത് നിനക്കുതന്നെ ചെയ്യാമല്ലോ - പറ്റില്ല
എന്തുകൊണ്ട് പറ്റില്ല?
- എനിക്കു പറ്റില്ല.. അത്രേയുള്ളൂ - എന്തുകൊണ്ട്?
അതാണ് എനിക്കു മനസ്സിലാവാത്തത്
ഒരു കാര്യം എനിക്കൊരിക്കലും മറക്കാൻ പറ്റില്ല
കാജൽ ജീവനോടെയിരിക്കുന്നു...
അപർണ്ണയില്ല
മൂന്നു പ്രാവശ്യം ഞാൻ പണം അയച്ചു ആവശ്യമുണ്ടെങ്കിൽ ഞാൻ ഇനിയും അയക്കാം
കൂടുതലായി എനിക്കൊന്നും ചെയ്യാൻ പറ്റില്ല
കൂടുതൽ ഉത്തരവാദിത്തങ്ങളൊന്നും അവനുവേണ്ടി എടുക്കാൻ വയ്യ
ഞാനത് അംഗീകരിക്കുന്നു:
എനിക്കവനോട് ഒട്ടും സ്നേഹം തോന്നുന്നില്ല
അവനവിടെ ശ്രദ്ധ കിട്ടുന്നില്ലെന്നു തോന്നുകയാണെങ്കിൽ...
മറ്റെന്തെങ്കിലും ചെയ്യൂ...
ചെലവു ഞാൻ നോക്കിക്കൊള്ളാം.
പണം ഞാനിപ്പോൾ തരട്ടെ? - അതിന്റെ ആവശ്യമില്ല
തിങ്കളാഴ്ചമുതൽ എനിക്ക് പുതിയ ജോലിയാണ്.
മറ്റൊന്നും എനിക്കിപ്പോൾ ചെയ്യാൻ പറ്റില്ല
ഞാൻ പോകുന്നു
ആരാണ്?
ആരെയാണ് നിങ്ങൾക്ക് കാണേണ്ടത്?
ഇതു ഞാനാണ് - അപു.
അവനെ കൊണ്ടുപോകാൻ വേണ്ടി വന്നതാണോ?
എന്റെ ഗ്രാമത്തിൽ അവനെ താമസിപ്പിക്കാനുള്ള ഏർപ്പാടുകൾ ഞാൻ ചെയ്തിട്ടുണ്ട്.
ഞാൻ യാത്രയിലാണ്
കോണിയുടെ ചുവടെയുള്ള മുറിയിൽ കിടപ്പുണ്ട്
പനിയായിരുന്നു
ഇന്ന് കുറച്ചു ഭേദമുണ്ട്
ഞാൻ നിന്റെ അച്ഛനാണ്
ഇവിടെ വാ!
വേണ്ട, അരുത്!
നിങ്ങളെന്താണ് ചെയ്യുന്നത്?
അവനെ അടിച്ചു കൊല്ലുമോ.
എന്റെ കൂട്ടുകാരനാകാമോ?
നല്ല കഥകൾ ഞാൻ പറഞ്ഞു തരാം.
ഭൂതങ്ങളെപ്പറ്റി...
രാക്ഷസന്മാരെപ്പറ്റി...
രാജാക്കന്മാരെയും റാണിമാരെയുംപറ്റി...
രാജകുമാരിമാരെയും ചിറകുള്ള കുതിരകളെയും പറ്റി.
കേൾക്കണോ?
ആഭരണങ്ങൾ ഞാൻ ഇവിടെ ഏൽപ്പിക്കുന്നു
അവനെ ബോർഡിങ് സ്കൂളിൽ അയക്കുകയാണെങ്കിൽ
ഞാൻ പുലുവിനോട് ഒന്നുകൂടി സംസാരിക്കാം,
കാജളുമായി കുറച്ചു ദിവസംകൂടി ഇവിടെ താമസിക്കണം
വിട
നീ അവന്റെ അച്ഛനാണ്
കൂടെ വരാൻ അവനെ നിനക്ക് നിർബന്ധിച്ചുകൂടെ?
അവൻ കുട്ടിയല്ലേ, അവനെയും കൂടെ കൂട്ടിക്കൂടേ..
പറ്റില്ല, എനിക്കത് കഴിയില്ല
നിനക്കൊന്നും പറ്റില്ല!
എനിക്കിതെല്ലാം നേരത്തേ അറിയാമായിരുന്നു.
എന്താണ്? എന്തെങ്കിലും പറയാനുണ്ടോ?
നിങ്ങൾ എവിടെ പോകുന്നു?
എന്റെ കൂടെ വരുന്നോ?
കൽക്കട്ടയിൽ പോവുകയാണോ?
ആണെങ്കിൽ നീയുംകൂടെ വരുമോ?
എന്നെ അച്ഛന്റടുത്ത് കൊണ്ടുപോകാമോ?
തീർച്ചയായും
അച്ഛൻ എന്നോട് ദേഷ്യപ്പെടുമോ?
എന്തിന്?
എന്നെ വിട്ടിട്ട് അച്ഛൻ ദൂരെ പോകുമോ?
ഒരിക്കലുമില്ല
നിങ്ങളാരാണ്?
ഞാൻ നിന്റെ...
കൂട്ടുകാരൻ.
എന്റെകൂടെ വരുന്നോ?
വാ....
കാജൾ, ഇവിടെ വരൂ!
മുത്തശ്ശൻ എന്നെ വഴക്കു പറയും
അദ്ദേഹം അറിയില്ല
ഞാൻ പറയില്ല. വാ!
അവസാനം
പരിഭാഷ : വെള്ളെഴുത്ത്